EkBass/fiwiki-20250220-pages-articles huggingface dataset:
Lappeenrannan teknillisen yliopiston tukisäätiö

Lappeenrannan teknillisen yliopiston tukisäätiön perustivat vuonna 1984 Lappeenrannan kaupunki ja Viipurin taloudellinen korkeakouluseura. Tukisäätiön alkupääoma oli 100 000 markkaa. Vuoden 2007 lopussa tukisäätiön tase oli 7,1 milj. euroa. Säätiön tarkoituksena on Lappeenrannan teknillisessä yliopistossa suoritettavan tutkimuksen ja opetuksen tukeminen ja edistäminen. Apurahoja myönnetään diplomityön, pro gradu -tutkielman sekä väitöskirjan tekemiseen tai muuhun tutkimustyöhön. Toimintansa aikana säätiö on jakanut 7300 apurahaa, joiden yhteissumma on noin 25 miljoonaa euroa. == Lähteet == *Lappeenrannan teknillisen yliopiston tukisäätiön esite 2008 *Lappeenrannan teknillisen yliopiston vuosikertomus 2009 *Lappeenrannan teknillisen yliopiston vuosikertomus 2010 == Aiheesta muualla == * Säätiön verkkosivut Luokka:Lappeenrannan teknillinen yliopisto Luokka:Suomalaiset säätiöt
Azorientulkku

Azorientulkku (Pyrrhula murina) eli aiemmalta nimeltään azorienpunatulkku on vaarantunut São Miguelin saarella Azoreilla elävä varpuslintu. Sitä on pidetty joko omana lajinaan tai punatulkun alalajina. Nykyisin azorientulkulla on lajistatus, jonka on tehnyt Euroopan rariteettikomitea AERC TAC vuonna 2012AERC TAC's Taxonomic Recommendations 2012. Kooltaan azorientulkku on noin 17 cm. Lintu on rakenteeltaan tukeva ja pääväritykseltään ruskea. Koiraan vatsa on hieman vaaleanpunertava. Azorientulkun pää ja siivet ovat mustat. Lisäksi siivissä on valkoista ja hieman sinistä. Nokka on tukeva. Azorientulkun elinympäristöä ovat metsät ja pensaikkoiset maat. Tyypillisiä kasveja, joiden siemeniä se käyttää ravintonaan ovat sugi ja aaltokielopuu. Azorientulkut ovat erityisen riippuvaisia sugin siemenistä tiettyinä kuukausina. Azorientulkkukannan kooksi arvioitiin vuonna 2016 630–2 000 sukukypsää yksilöä. Suurin kantaan kohdistuva uhka on elinympäristön hakkaaminen. Lisäksi saarelle levinneet kissat ja rotat ovat saalistajia. Suojelutoimien ansiosta kannan koko on saatu vakiinnutettua, joten Kansainvälinen luonnonsuojeluliitto luokitteli lajin vuonna 2016 vaarantuneeksi erittäin uhanalaisen sijaan. == Lähteet == Luokka:Peipot Luokka:Uhanalaiset linnut Luokka:Azorit
Bill McLaren

Bill McLaren (16. lokakuuta 1923 Hawick, Skotlanti – 19. tammikuuta 2010 Hawick), ”rugbyn ääni”, oli maineikas brittiläinen rugbykommentaattori ja -valmentaja. Hän vetäytyi yli puoli vuosisataa kestäneen uransa päätteeksi vuonna 2002. McLaren opiskeli liikunnanopettajaksi, jona hän työskentelikin pitkään. Hänet kelpuutettiin ansioistaan rugbyn kansainväliseen Hall of Fameen. == Lähteet == Luokka:Brittiläiset urheiluselostajat Luokka:Vuonna 1923 syntyneet Luokka:Vuonna 2010 kuolleet
Alfonso III (Aragonia)

Alfonso III eli Alfonso Vapaamielinen (4. marraskuuta 1265 – 18. kesäkuuta 1291) oli Aragonian kuningas vuosina 1285–1291 isänsä Pietari III:n jälkeen.O´Callaghan, s. 682 Hän valloitti vuonna 1286 Mallorcan kuningaskunnan.O´Callaghan, s. 94 Alfonso II joutui kohtaamaan veljensä Jaakko II:n, paavin sekä Ranskan kuninkaan vihamielisyyttä, mutta vaaran hetkellä Englannin kuninkaan Edvard I:n onnistui saada rauha aikaiseksi.O´Callaghan, s. 395 Alfonsolla ei ollut lapsia, joten häntä seurasi ennenaikaisen kuoleman jälkeen hänen veljensä.O´Callaghan, s. 396 Alfonso III on haudattu Barcelonaan, Kataloniaan. ==Lähteet== * ===Viitteet=== Luokka:Aragonian hallitsijat‎ Luokka:Vuonna 1265 syntyneet Luokka:Vuonna 1291 kuolleet
Panik

Panik on vuonna 2007 perustettu saksalainen nu metal -yhtye. Aiemmin yhtyeen nimi oli Nevada Tan, joka viittasi japanilaiseen murhaajaan, Nevada-taniin. Yhtye vaihtoi nimensä tammikuussa 2008. ==Jäsenet== Nimi Instrumentti Syntymäpäivä Frank "Franky" Ziegler laulu 28.4.1987 Timo "T:mo" Sonnenschein rap 20.9.1987 Christian Linke basso/kitara/laulu 11.3.1987 David Bonk kitara/piano/laulu 6.2.1988 Jan Werner DJ 1.3.1988 Juri Schewe rummut 24.11.1986 ==Yhtyeen julkaisut== ===Singlet=== *'Nevada Tan - nimellä Laulun nimi GER AUT Released Revolution 15 25 30. maaliskuuta 2007 Vorbei 29 42 8. kesäkuuta 2007 Neustart 44 — Tammikuu 2008 Wegweiser — 24. elokuuta 2007 *Panik - nimellä Laulun nimi GER AUT Julkaistu Was würdest du tun? 28 TBA 15. helmikuuta 2008 Lass mich fallen 4. syyskuuta 2009 Es ist Zeit 24. joulukuuta 2009 === Albumit === *Nevada Tan - nimellä Albumi GER AUT Julkaistu Niemand hört dich 8 21 20. huhtikuuta 2007 *Panik - nimellä Albumi GER AUT Julkaistu Panik 25. syyskuuta 2009 === DVD:t === DVD GER AUT Julkaistu Niemand hört dich - Live 10 — 28. syyskuuta 2007 ==Aiheesta muualla== * Viralliset Internet- sivut * Viralliset MySpace sivut * Virallinen fani sivu (German) * Davidin virallinen Myspace * Frankyn virallinen Myspace Luokka:Saksalaiset metalliyhtyeet
Olga Kuznetsova

Olga Kuznetsova (, s. 17. marraskuuta 1968 Samara) on venäläinen pistooliampuja. Kuznetsova on saavuttanut olympialaisissa Atlantassa 1996 olympiakultaa 10 m ilmapistoolissa., tuolloin tyttönimellään Klotšneva. Lisäksi hän on voittanut MM-kilpailuissa Lahdessa 2002 joukkuemaailmanmestaruuden ja henkilökohtaisen pronssin 10 m ilmapistoolissa. Zagrebissa 2006 hän saavutti joukkuepronssia samassa lajissa. ==Lähteet== *Profiili ISSF Newssissä *ISSF:n tietokanta Luokka:Venäläiset ampujat Luokka:Neuvostoliittolaiset ampujat Luokka:Vuonna 1968 syntyneet Luokka:Elävät henkilöt
Jaakko II (Aragonia)

Jaakko II (10. elokuuta 1267 – 2. marraskuuta 1327) oli Aragonian kuningas vuosina 1291–1327. Hän oli kuningas Pietari III:n ja Constantia Sisilialaisen poika. Isänsä kuoltua Jaakko toimi Sisilian kuninkaana vuodesta 1285, kunnes luopui siitä sopimuksella vuonna 1296. Aragonian ja Valencian kuninkaan ja Barcelonan kreivin asema periytyi ensin Jaakon vanhemmalle veljelle Alfonso III:lle, mutta tämän kuoltua vuonna 1291 Jaakko peri nämäkin valtaistuimet. Jaakko oli neljästi naimisissa, ja hänellä oli useita lapsia. Aragonian kuninkaana häntä seurasi hänen poikansa Alfonso IV. == Lähteet == Luokka:Hallitsijat Luokka:Aragonian hallitsijat Luokka:Vuonna 1267 syntyneet Luokka:Vuonna 1327 kuolleet
Alfonso IV (Aragonia)

Alfonso IV eli Alfonso Lempeä (; 1299 – 24. tammikuuta 1336) oli Aragonian ja Valencian kuningas sekä Barcelonan kreivi (nimellä Alfonso III) vuodesta 1327 kuolemaansa asti. Hän oli Jaakko II:n ja Blanka Anjoulaisen poika. Alfonsoa seurasi hänen poikansa Pietari IV. Luokka:Aragonian hallitsijat‎ Luokka:Vuonna 1299 syntyneet Luokka:Vuonna 1336 kuolleet
Sun Qi

Sun Qi (s. 29. kesäkuuta 1986 Heilongjiang) on kiinalainen pistooliampuja. Sun Qi on saavuttanut MM-kilpailauissa Lahdesta 2002 ja Zagrebissa 2006 yhteensä tyttöjen sarjassa kaksi joukkuemestaruutta 10 m ilmapistoolilla ja kaksi 25 m urheilupistoolilla. MM-kilpailussa Lahdessa 2002 tyttöjen 10 m ilmapistoolin joukkuetulos 1146 on nykyinen maailmanennätys. ==Maailmanennätys== ==Lähteet== *Profiili ISSF Newssissä *ISSF:n tietokanta Luokka:Kiinalaiset ampujat Luokka:Vuonna 1986 syntyneet Luokka:Elävät henkilöt
Péter Bácsi

Péter Bácsi (s. 15. toukokuuta 1983 Budapest) on unkarilainen kreikkalais- roomalaisen tyylin painija, maailman- ja Euroopan-mestari. Hän on paininut aikuisten arvokilpailuissa sarjoissa 74–85 kg. Bácsi aloitti painin harrastamisen vuonna 1991 ja debytoi aikuisten arvokilpailuissa Bakun MM- kilpailuissa 2007, jossa hän sijoittui seitsemänneksi 74 kilon sarjassa. Vuotta myöhemmin hän oli maailmancupissa toinen ja saavutti uransa ensimmäisen arvokisavoiton ja -mitalin voittamalla 74 kilon Euroopan mestaruuden Tampereella voitettuaan finaalissa turkkilaisen Seref Tüfenkin. Pekingin kesäolympialaisissa 2008 Bácsi oli viides. Bakun EM-kilpailuissa 2010 Bácsi saavutti 74-kiloisissa pronssia ja Dortmundin EM-kilpailuissa 2011 hopeaa. MM- kilpailuissa 2011 hän oli kahdeksas ja Lontoon olympialaisissa 2012 neljästoista. Bácsi voitti 80 kg:n painoluokassa 2014 sekä Euroopan- mestaruuden Vantaalla että maailmanmestaruuden Taškentissa. Hän oli 75-kiloisissa kahdeksas MM-kilpailuissa 2015 ja viides Rio de Janeiron olympialaisissa 2016. Hän voitti maailmanmestaruuden 82 kg:n painoluokassa Budapestissa 2018. Bácsi edustaa FTC Budapest -seuraa ja häntä on valmentanut vuodesta 1999 lähtien olympiavoittaja András Sike. == Lähteet == * Profiili foldeak.com:in painitietokannassa * Profiili FILA:n sivustolla * Péter Bácsi Biography and Olympic Results Sports Reference LLC. Luokka:Unkarilaiset kreikkalais-roomalaisen tyylin painijat Luokka:Vuonna 1983 syntyneet Luokka:Elävät henkilöt
Alkaios (mytologia)

Alkaios () oli kreikkalaisessa mytologiassa Perseuksen ja Andromedan poika ja Tirynsin kuningas. Isänsä kuoleman jälkeen Alkaios peri Tirynsin valtaistuimen. Hän meni naimisiin joko Astydameian, Pelopsin tyttären, Laonomen, Guneuksen tyttären tai Hipponomen, Menoikeuksen tyttären kanssa. Hänelle ja hänen puolisolleen syntyivät lapset Amfitryon ja Anakso.Apollodoros: Bibliotheke ('Kirjasto') 2.4.5 (engl. käännös) == Muita saman nimisiä hahmoja == Alkaios on kreikkalaisessa mytologiassa myös muiden hahmojen nimi: * Herakleen alkuperäinen nimi siihen saakka, kunnes hän pikkulapsena kuristi kaksi Heran hänet tappamaan lähettämää käärmettä.Diodoros Sisilialainen: Historian kirjasto 4.10.1 (engl. käännös) * Androgeoksen poika ja siten Minoksen pojanpoika, jonka Herakles otti mukaansa panttivangikseen tämän veljen Stheneloksen kanssa sen jälkeen, kun Herakles matkalla noutamaan Hippolyten vyötä poikkesi Paroksen saarella, ja Minoksen pojat olivat tappaneen kaksi hänen miehistöstään.Apollodoros: Bibliotheke ('Kirjasto') 2.4.5 (engl. käännös) * Herakleidi ja Beloksen isäHerodotos: Herodotoksen historia 1.7 (engl. käännös) == Lähteet == Luokka:Kreikkalaisen mytologian hahmot Luokka:Tirynsin kuninkaat
Aleksandr Melentjev

Aleksandr Remmovitš Melentjev (, 27. kesäkuuta 1954 Penza – 16. helmikuuta 2015) oli Neuvostoliittoa edustanut pistooliampuja ja olympiavoittaja. Melentjev oli menestyksekäs pistooliampuja. Hänen kirkkain saavutuksensa oli olympiakulta Moskovasta 1980 50 m pistoolissa maailmanennätystuloksella 581, joka säilyi maailmanennätyksenä vuoden 2014 MM-kisoihin saakka, jolloin Jin Jong-oh ampui tuloksen 583. MM-kilpailuista Melentjev voitti lukuisia joukkuemaailmanmestaruuksia sekä hopeamitaleja henkilökohtaisissa ja joukkuekilpailuissa. Hänellä oli hallussaan 25 m vakiopistoolin joukkuemaailmanennätys 1725 vuodelta 1985. == Lähteet == * Aleksandr Melentyev Bio, Stats and Results Olympics at Sports-Reference.com * Profiili databaseOlympics.comissa * ISSF:n tietokanta * === Viitteet === Luokka:Neuvostoliittolaiset ampujat Luokka:Neuvostoliittolaiset olympiavoittajat Luokka:Vuonna 1954 syntyneet Luokka:Vuonna 2015 kuolleet
Martin Tomczyk

Martin Tomczyk (s. 7. joulukuuta 1981 Rosenheim, Saksa) on saksalainen autourheilija. Tomczyk kilpaili kartingin jälkeen Formula BMW:ssä ja Saksan Formula 3 -sarjassa ennen kuin siirtyi DTM-sarjaan vuonna 2001. DTM:ssä hän on ajanut monet vuodet Audilla, nykyään hän ajaa BMW:llä. Vuonna 2007 Tomczyk sijoittui DTM-sarjassa kolmanneksi. Vuonna 2011 Tomczyk voitti DTM-sarjan mestaruuden. Tomczykin isä Hermann on Deutscher Motor Sport Bundin toimitusjohtaja. == Uran tilastot == Kausi Sarja Talli Kilpailuja Voittoja Paalu- paikkoja Nopeimpia kierroksia Palkintosijoja Pisteitä Sijoitus 2000 Saksan Formula 3 mestaruussarja Opel Team KMS 18 0 0 0 0 49 12. 2001 Deutsche Tourenwagen Masters Abt Sportsline Junior 20 0 0 1 1 23 13. 2002 Deutsche Tourenwagen Masters Abt Sportsline 18 1 1 0 2 7 9. 2003 Deutsche Tourenwagen Masters Abt Sportsline Junior 9 0 0 0 0 1 16. 2004 Deutsche Tourenwagen Masters Abt Sportsline 10 0 2 0 4 39 5. 2005 Deutsche Tourenwagen Masters Abt Sportsline 11 0 0 1 0 10 13. 2006 Deutsche Tourenwagen Masters Abt Sportsline 10 1 1 0 3 42 4. 2007 Deutsche Tourenwagen Masters Abt Sportsline 10 2 2 2 4 40 3. 2008 Deutsche Tourenwagen Masters Abt Sportsline 11 0 0 1 1 32 7. 2009 Deutsche Tourenwagen Masters Abt Sportsline 10 1 1 0 4 35 6. 2010 Deutsche Tourenwagen Masters Abt Sportsline 11 0 0 0 0 20 8. 2011 Deutsche Tourenwagen Masters Team Phoenix 10 3 1 1 8 72 1. 2012 Deutsche Tourenwagen Masters BMW Team RMG 10 0 0 1 3 69 8. 2013 Deutsche Tourenwagen Masters BMW Team RMG 10 0 0 0 0 10 19. 2014 Deutsche Tourenwagen Masters BMW Team Schnitzer 10 0 0 1 1 49 6. 2015 Deutsche Tourenwagen Masters BMW Team Schnitzer 17 0 0 0 0 27 19. 2016 Deutsche Tourenwagen Masters BMW Team Schnitzer 18 0 0 0 0 16 21. 2016 ADAC GT Masters Schubert Motorsport 4 0 0 0 0 14 35. 2016 Blancpain GT Series Endurance Cup BMW Team Italia 1 0 0 0 0 0 NC 2016 Blancpain GT Series Endurance Cup Rowe Racing 1 0 0 0 0 0 NC 2017 IMSA SportsCar Championship - GTLM BMW Team RLL 11 1 0 0 4 284 7. 2018 IMSA SportsCar Championship - GTD Turner Motorsport 1 0 0 0 0 17 58. 2018 24 Hours of Le Mans - LMGTE Pro BMW Team MTEK 1 0 0 0 0 N/A 11. 2018-19 FIA World Endurance Championship - LMGTE Pro BMW Team MTEK 8 0 0 0 1 53 14. 2019 Intercontinental GT Challenge BMW Team Schnitzer 5 0 1 0 0 38 12. 2019 Blancpain GT Series Endurance Cup BMW Team Schnitzer 1 0 0 0 0 4 30. 2019 24 Hours of Le Mans - LMGTE Pro BMW Team MTEK 1 0 0 0 0 N/A 13. 2020 Intercontinental GT Challenge Walkenhorst Motorsport 3 0 0 0 1 26 9. 2020 GT World Challenge Europe Endurance Cup Walkenhorst Motorsport 1 0 0 0 0 0 NC 2021 GT World Challenge Europe Endurance Cup Walkenhorst Motorsport 5 0 0 0 0 9 22. == Lähteet == == Aiheesta muualla == * Martin Tomczykin viralliset kotisivut * DriverDB-sivustolla Luokka:Saksalaiset autourheilijat Luokka:DTM-kuljettajat Luokka:Vuonna 1981 syntyneet Luokka:Elävät henkilöt
Introspektio

Introspektio (lat.) eli itsehavainto tai itsetarkkailu on psykologinen tiedonhankintamenetelmä, jossa tutkittava kertoo itse omista ajatuksistaan, haluistaan, tuntemuksistaan ja aistimuksistaan. Sen vastakohtana on ekstrospektio, itsensä ulkopuolella olevien asioiden havainnointi. Saksalainen psykologi Wilhelm Wundt käytti introspektiota Leipzigiin vuonna 1879 perustamassaan kokeellisen psykologian laboratoriossa. Wundt uskoi, että hän pystyi saamaan tietoa tutkimuskohteidensa mielten toiminnasta käyttämällä introspektiota osana kokeitaan. Näin hän halusi tutkia mieltä sen perustekijöistä käsin. Wundt ei kuitenkaan keksinyt tällaista lähestymistapaa, vaan se voidaan johtaa taaksepäin ainakin Sokrateehen asti. Wundtin tuoma uutuus oli introspektion käyttäminen kokeellisessa tutkimuksessa, ja sen tuominen näin osaksi vastaperustettua psykologiaa. Myöhemmin behavioristit vastustivat introspektionismia, koska he katsoivat, että ensimmäisen persoonan näkökulmaan perustuva tutkimus oli epäluotettavaa. Behavioristien mukaan psykologian tuli ollakseen tieteellistä perustua sen sijaan objektiiviseen ja mitattavissa olevaan kolmannen persoonan näkökulmaan perustuvaan tutkimukseen. Tämä johti siihen, että psykologiassa keskityttiin ulkoisesti havaittavaan käyttäytymiseen. == Katso myös == * Fenomenologia * Itsereflektio * Sisäinen aisti == Aiheesta muualla == * * Luokka:Mielenfilosofia Luokka:Kognitio Luokka:Kognitiivinen neurotiede
Nicolás Terol

Nicolás ”Nico” Terol Peidro (s. 27. syyskuuta 1988 Alcoy, Alicanten maakunta, Espanja) on espanjalainen ratamoottoripyöräilijä, joka ajaa Aprilia -tallissa 125-kuutioisten MM-sarjassa. Terol debytoi MM-sarjassa 125-kuutioisissa vuonna 2005 Derbi-tallissa ja saavutti yhden MM-pisteen. Seuraavalla kaudella hän nousi sarjan keskikastiin kerättyään 53 MM-pistettä, joilla hän sijoittui neljänneksitoista. Hän jatkoi Derbi-tallissa vielä kaudella 2007, jolloin hän onnistui saavuttamaan vain 19 pistettä ja sijoittui 22:nneksi. Terol siirtyi kaudeksi 2008 Aprilia-talliin, jossa hän teki läpimurtonsa maailman eliittiin. Hän sijoittui vielä kauden avauskilpailussa Qatarissa kymmenneksi. Jo seuraavassa kilpailussa Espanjassa hän ajoi ensimmäistä kertaa palkintokorokkeelle Simone Corsin jälkeen toiseksi – se on myös hänen paras sijoituksensa tähän mennessä. Seuraavassa kisassa Portugalin Estorilissä hän ajoi kolmanneksi Corsin ja maanmiehensä Joan Oliven jälkeen. Kiinan GP:ssä hän jäi palkintosijojen ulkopuolelle sijoittuessaan kahdeksanneksi mutta seuraavassa kilpailussa Ranskassa hän ajoi kolmanneksi. Ensimmäisen osakilpailuvoittonsa hän saavutti Indianapolisissa, ja kauden loppupisteissä hän sijoittui viidenneksi. Seuraavat kaudet Terol ajoi edelleen Aprilialla. Kaudella 2009 hän voitti Tšekin osakilpailun ja sijoittui kokonaispisteissä kolmanneksi. Kaudella 2010 hän voitti Qatarin, Tšekin ja Indianapolisin osakilpailut ja sijoittui kokonaiskilpailussa toiseksi. Kaudella 2011 hän voitti maailmanmestaruuden oltuaan nopein kahdeksassa osakilpailussa. == Aiheesta muualla == * Sivusto Luokka:Espanjalaiset ratamoottoripyöräilijät Luokka:Ratamoottoripyöräilyn maailmanmestarit Luokka:Vuonna 1988 syntyneet Luokka:Elävät henkilöt
Marita Ståhlberg

Marita Linnéa Ståhlberg (26. toukokuuta 1926 Helsinki – 18. kesäkuuta 2015 Helsinki) oli suomalainen balettitanssija, koreografi ja balettikoulunjohtaja.Marita Ståhlbergin muistokirjoitus Helsingin Sanomissa (Arkistoitu versio) Ståhlberg kiinnitettiin Suomen Kansallisoopperan balettiin 1950, balettikoulun opettaja hän oli vuodesta 1964, sittemmin sen johtaja. Ståhlberg edusti klassista koulukuntaa ja oli sen mukaisesti sekä tanssissaan että opettajana hyvin täsmällinen. Ståhlbergille myönnettiin Pro Finlandia -mitali 1972. ==Lähteet== ==Aiheesta muualla== *Irma Vienola-Lindfors, Marita Ståhlberg ja rakkaus tanssiin. Elävät legendat. Tanssi-lehti 3/1996, s. 35 Luokka:Pro Finlandia -palkitut Luokka:Suomalaiset balettitanssijat Luokka:Suomalaiset koreografit Luokka:Vuonna 1926 syntyneet Luokka:Vuonna 2015 kuolleet
Aune Mikkonen

Aune Annikki Mikkonen (19. huhtikuuta 1922 Oulu – 14. heinäkuuta 2002) oli suomalainen taidegraafikko.CV, Kuvataiteilijamatrikkeli, viitattu 19.11.2018 Mikkosen vanhemmat olivat vahtimestari Matti Mikkonen ja Jenny Mikkonen, o.s. Pyykkö. Mikkonen opiskeli Vapaassa taidekoulussa 1946–1947, Suomen Taideakatemian koulussa hän sai 1948–1950 ja 1951–1952 koulutuksen sekä taidemaalariksi että taidegraafikoksi. Hän opiskeli Atelier Calevaert-Brunissa Pariisissa 1956 ja osallistui Tuulikki Pietilän grafiikan jatkokurssille 1957.Kuvataiteilijamatrikkeli luettu 6.5.2008 (Arkistoitu linkki) Taidemaalarikoulutuksesta huolimatta hän piti itseään ennen kaikkea graafikkona, sillä värit eivät olleet hänen luontainen ilmaisukeinonsa. Hän pani töitään esille julkisesti ensimmäisen kerran 1952, mutta ensimmäisen yksityisnäyttelyn hän piti vasta 1960-luvun lopulla. Hän oli erityisesti luonnon havainnoitsija ja tulkitsija.Ateneum luettu 6.5.2008 (Arkistolinkki) Hän lahjoitti Ateneumin taidemuseolle vuonna 2001 yli 200 grafiikan lehteä ja 29 luonnoskirjaa.Museomyymälä luettu 6.5.2008 (Arkistolinkki) Mikkonen teki myös exlibriksiä.Yliopisto-lehti luettu 6.5.2008 Mikkoselle myönnettiin Pro Finlandia -mitali 1973.Aune Mikkonen, Jyväskylän taidemuseo, viitattu 19.11.2018 ==Lähteet== ==Kirjallisuutta== * Heikki Malme, Taidegraafikko Aune Mikkonen, Ateneumin taidemuseo, 2002 (näyttelyluettelo) ==Aiheesta muualla== *Aune Mikkonen Valtion taidemuseon kokoelmissa Luokka:Suomalaiset taidegraafikot Luokka:Pro Finlandia -palkitut Luokka:Vuonna 1922 syntyneet Luokka:Vuonna 2002 kuolleet
Chott

Chott, ääntämys ranskan kielen mukaan, tarkoittaa Saharassa olevaa järveä, joka on kuiva kesällä, mutta vetinen talvella. Suurin näistä on 5000–7000 km2 laajuinen Chott el Djerid Tunisiassa. Luokka:Järvet Luokka:Sahara
Erg

Erg voi tarkoittaa: *ergi (lyh. erg), energian yksikkö cgs-järjestelmässä *erg, hiekka-aavikko
Alfonso XI

Alfonso XI (13. elokuuta 1311 – maaliskuu 1350) oli keskiajan kuningas. Hän oli Ferdinand IV:n ja tämän puolison Constanzan poika. Alfonsosta tuli Kastilian ja Leónin hallitsija isänsä kuoltua vuonna 1312. Alfonsolla oli puolisonsa Portugalin Marian kanssa kaksi poikaa, kuten tuleva kuningas Pietari I Julma. Lisäksi hän sai kymmenen lasta rakastajattarensa Leonor de Guzmánin kanssa, joista vanhin lapsi Henrik II Äpärä syrjäytti Pietarin vuonna 1369. Alfonso menehtyi ruttoon mustan surman riehuessa Euroopassa. == Lähteet == Luokka:Kuninkaalliset Luokka:Vuonna 1311 syntyneet Luokka:Vuonna 1350 kuolleet
Ferdinand IV (Kastilia)

Ferdinand IV Kutsuttu (esp. El Emplazado) (6. joulukuuta 1285 – 7. syyskuuta 1312) oli Kastilian ja Leónin kuningas 1295-1312. Ferdinand oli Sancho IV:n ja tämän puolison María de Molinan poika. Hän peri vallan kymmenvuotiaana, ja alaikäisyyden ajan hänen äitinsä toimi sijaishallitsijana. Täysi-ikäisenä Ferdinand otti vallan itselleen, mutta oli heikko kuningas. Hön onnistui kuitenkn saamaan Gibraltarin Grenadan maureilta takaisin Kastilialle vuonna 1309. Ferdinandia seurasi kuninkaana hänen poikansa Alfonso XI. == Lähteet == Luokka:Leónin kuninkaalliset Luokka:Kastilian kuninkaalliset Luokka:Vuonna 1285 syntyneet Luokka:Vuonna 1312 kuolleet
Mimi Rogers

Mimi Rogers, synt. Miriam Spickler (s. 27. tammikuuta 1956 Coral Gables, Florida) on yhdysvaltalainen näyttelijä ja pokerinpelaaja. Hän teki läpimurtonsa Hollywoodissa vuoden 1987 elokuvassa Someone to Watch Over Me. == Elämäkerta == === Ura === Rogers on näytellyt lähinnä indie-elokuvissa, ja hän on esiintynyt muun muassa elokuvissa Ekstaasi (1991), Wedlock – kalmankihla (1991) ja Dark Horse (1992). Hänen valtavirran elokuviinsa kuuluvat esimerkiksi Austin Powers – kumma jätkä vuodelta 1997 ja Lost in Space – matkalla avaruuteen vuodelta 1998. Rogers on lisäksi vieraillut useasti televisiosarjassa Salaiset kansiot, jossa hän esitti FBI-agentti Diana Fowleyta. Hän on myös esiintynyt pääroolissa televisiosarjassa The Loop. Tuoreimpia rooleja on muun muassa televisioelokuvassa Jesse Stone: Stone Cold (2005). Vuodesta 2003 alkaen Rogers on pelannut useissa pokeriturnauksissa. 2010- ja 2020-luvuilla Rogersin isoin rooli on ollut Amazon Prime Videon poliisisarjassa Bosch (2014–2021) ja sen jatko-osassa Bosch: Legacy (2022–). === Yksityiselämä === Vuosina 1976–1980 Rogers oli naimisissa Jim Rogersin kanssa. Vuonna 1987 hän meni naimisiin näyttelijä Tom Cruisen kanssa ja esitteli tälle uskontonsa skientologian. He erosivat vuonna 1990. Vuodesta 2003 lähtien Rogers on ollut naimisissa tuottaja Chris Ciaffan kanssa, ja heillä on kaksi lasta. == Lähteet == == Aiheesta muualla == * Mimi Rogers IMDb:ssä Luokka:Yhdysvaltalaiset näyttelijät Luokka:Vuonna 1956 syntyneet Luokka:Elävät henkilöt
Vuorovaikutteinen demokratia

Vuorovaikutteinen demokratia on sähköisen demokratian malli, jossa äänestäjäkunta voi osallistua informaatioteknologian avulla. Vuorovaikutteinen demokratia sallisi äänestämisen yksittäisissä asioissa, joista voidaan helpommin päättää, hieman kuten sähköisissä kansalaisadresseissa. Jokaisen äänestäjän voidaan ajatella olevan päätöksen tekevä tiedon käsittelijä koskien kutakin asiaa. Vuorovaikutteisen demokratian tuhannet tai miljoonat äänestäjät saattavat tehdä parempia päätöksiä kuin muutama sata kansanedustajaa, joiden elämänkokemus on kapeampi. Vaalijärjestelmän turvallisuus on ratkaisevan tärkeätä mille tahansa demokratian muodolle, mutta informaatioteknologian käyttö lisää uusia petoksen mahdollisuuksia. Internetin pankkijärjestelmissä käytössä olevien kaltaisia järjestelmiä on ehdotettu varmistamaan vuorovaikutteisen demokratian turvallisuutta. Kuitenkin on myös huolia siitä, että henkilökohtaiset tiedot ja äänet ovat alttiita manipuloinnille. Vuorovaikutteisen demokratian kannattajat uskovat, että informaatioteknologian käyttö on tärkeää äänestysten kustannusten kontrolloimiseksi. Kuitenkin järjestelmän reiluuden varmistamiseksi jokaiselle yhteiskunnassa pitää turvata helppo pääsy päätteille (matkapuhelimet tai tietokoneet). Tämä saattaa sisältää julkisen pääsyn kirjastojen myötä. Kaikki demokratiat pohjautuvat lehdistönvapaudelle ja tämä on erityisesti totta vuorovaikutukselliselle demokratialle. Ilman median osallistumista ehdotusten ja äänestysten raportointiin järjestelmä ei luo tarpeeksi äänestäjäkunnan kiinnostusta ja osallistumista. == Aiheesta muualla == *My Society web based democracy development *Interactive Democracy Luokka:Demokratia
Katherine Neville

Katherine Neville (s. 4. huhtikuuta 1945 Saint Louis) on yhdysvaltalainen kirjailija. Hänen romaaninsa Musta kuningatar (1988) on laaja teos, jonka tapahtumat sijoittuvat Ranskan vallankumouksen aikaan ja 1970-luvun alkuun. Kirjan henkilöt etsivät Kaarle Suuren shakkilautaa, joka sisältää erään arvoituksen ja sen ratkaisun. ==Lähteet== == Aiheesta muualla == * Eija Elo: Kolahtaneita kirjoja: Musta kuningatar. Aikakone 6.6.2000. * Luokka:Yhdysvaltalaiset kirjailijat Luokka:Vuonna 1945 syntyneet Luokka:Elävät henkilöt
NHL-kausi 1991–1992

Kausi 1991-1992 oli National Hockey Leaguen historian 75. kausi. Sarjaan kuului 22 joukkuetta, joista jokainen pelasi runkosarjassa 80 ottelua. Stanley Cupin voitti Pittsburgh Penguins, joka saavutti historian toisen mestaruutensa. Loppuottelussa Penguins voitti Chicago Blackhawksin otteluvoitoin 4-0. ==Pistepörssi== Pelaaja Joukkue Ottelut Maalit Syötöt Pisteet Mario Lemieux Pittsburgh Penguins 64 44 87 131 Kevin Stevens Pittsburgh Penguins 80 54 69 123 Wayne Gretzky Los Angeles Kings 74 31 90 121 Brett Hull St. Louis Blues 73 70 39 109 Luc Robitaille Los Angeles Kings 80 44 63 107 Mark Messier New York Rangers 79 35 72 107 Jeremy Roenick Chicago Blackhawks 80 53 50 103 Steve Yzerman Detroit Red Wings 79 45 58 103 Brian Leetch New York Rangers 80 22 80 102 Adam Oates St. Louis Blues/ Boston Bruins 80 20 79 99 == Palkinnot == Presidents' Trophy: New York Rangers Prince of Wales Trophy: Pittsburgh Penguins Clarence S. Campbell Bowl: Chicago Blackhawks Art Ross Trophy: Mario Lemieux, Pittsburgh Penguins Bill Masterton Memorial Trophy: Mark Fitzpatrick, New York Islanders Calder Memorial Trophy: Pavel Bure, Vancouver Canucks Conn Smythe Trophy: Mario Lemieux, Pittsburgh Penguins Frank J. Selke Trophy: Guy Carbonneau, Montreal Canadiens Hart Memorial Trophy: Mark Messier, New York Rangers Jack Adams Award: Pat Quinn, Vancouver Canucks James Norris Memorial Trophy: Brian Leetch, New York Rangers King Clancy Memorial Trophy: Ray Bourque, Boston Bruins Lady Byng Memorial Trophy: Wayne Gretzky, Los Angeles Kings Lester B. Pearson Award: Mark Messier, New York Rangers NHL Plus/Minus Award: Paul Ysebaert, Detroit Red Wings Vezina Trophy: Patrick Roy, Montreal Canadiens William M. Jennings Trophy: Patrick Roy, Montreal Canadiens Lester Patrick Trophy: Al Arbour, Art Berglund, Lou Lamoriello ===All-Star joukkue=== Ensimmäinen joukkue Pelipaikka Toinen joukkue Patrick Roy, Montreal Canadiens M Kirk McLean, Vancouver Canucks Brian Leetch, New York Rangers P Phil Housley, Winnipeg Jets Ray Bourque, Boston Bruins P Scott Stevens, New Jersey Devils Mark Messier, New York Rangers KH Mario Lemieux, Pittsburgh Penguins Brett Hull, St. Louis Blues OL Mark Recchi, PIT/PHI Kevin Stevens, Pittsburgh Penguins VL Luc Robitaille, Los Angeles Kings Luokka:Jääkiekkosarjojen kausi 1991–1992 Luokka:NHL-kaudet
Peter Beere

Peter Beere (s. 1951) on brittiläinen nuortenkirjailija. Häneltä on suomennettu fantasiaromaani Tuomion miekka (1993). Luokka:Brittiläiset fantasiakirjailijat Luokka:Brittiläiset lasten- ja nuortenkirjailijat Luokka:Vuonna 1951 syntyneet Luokka:Elävät henkilöt
Peter Goldreich

Peter Goldreich (s. 14. heinäkuuta 1939) on yhdysvaltalainen astrofyysikko. Hän voitti vuonna 1993 Royal Astronomical Societyn kultamitalin ja vuonna 2007 Shaw-palkinnon. Cornellin yliopistosta valmistunut Goldreich on työskennellyt pitkään Kalifornian teknologian instituutissa. Goldreich sai valinnan Kansalliseen tiedeakatemiaan vuonna 1972 sekä Yhdysvaltain taiteiden ja tieteiden akatemiaan 1973. Hän on myös Royal Societyn ulkomaalaisjäsen. Luokka:Yhdysvaltalaiset tähtitieteilijät Luokka:Astrofyysikot Luokka:Vuonna 1939 syntyneet Luokka:Elävät henkilöt
David Mitchell (kirjailija)

David Mitchell (s. 12. tammikuuta 1969) on englantilainen kirjailija. Hän oli Booker-palkintoehdokas romaaneistaan number9dream ja Pilvikartasto. Mitchell on valmistunut Kentin yliopistosta ja työskennellyt opettajana Japanissa. Pilvikartasto (2004) on voittanut useita kirjallisuuspalkintoja, muun muassa British Book Awards -palkinnon. Romaanin pohjalta julkaistiin samanniminen elokuva vuonna 2012. Luukellot sai parhaan romaanin World Fantasy -palkinnon vuonna 2015. == Teokset == * Ghostwritten (1999) * number9dream (2001) * Pilvikartasto (Cloud Atlas, 2004. Suom. Vesa Suominen 2008) * Black Swan Green (2006. Suom. Tarja Lipponen 2008) * Jacob de Zoetin tuhat syksyä (The Thousand Autumns of Jacob de Zoet, 2010. Suom. Tuukka Toppari & Erkki Värrälä, 2014.) * Luukellot (The Bone Clocks, 2014. Suom. Einari Aaltonen 2017.) * Slade House (2015) * Utopia Avenue (2020. Suom. Einari Aaltonen 2022.) == Lähteet == Luokka:Englantilaiset kirjailijat Luokka:Vuonna 1969 syntyneet Luokka:Elävät henkilöt
Brian Francis Slattery

Brian Francis Slattery on yhdysvaltalainen toimittaja ja kirjailija. Hänen esikoisromaaninsa Avaruusblues (2007) on New Yorkiin sijoittuva kertomus, joka sisältää aineksia pulp-kirjallisuudesta ja supersankaritarinoista. == Suomennettu teos == * ==Palkinnot== * Philip K. Dick -palkinto 2012Kirjasampo.fi: Philip K. Dick -palkinto Viitattu 2.7.2024. == Aiheesta muualla == * Kotisivut. * Macmillan-kustantamon esittely. Luokka:Yhdysvaltalaiset tieteiskirjailijat Luokka:Syntymävuosi puuttuu Luokka:Elävät henkilöt
Helen Duncan

Helen Duncan (25. marraskuuta 1897 – 6. joulukuuta 1956) oli skottilainen meedio ja viimeinen Isossa-Britanniassa noituudesta vuoden 1735 Witchcraft Actin mukaan vankeuteen tuomittu. == Elämäkerta == Duncan syntyi Callanderissa Stirlingissä. Hän oli naimisissa sodassa haavoittuneen veteraanin kanssa ja kuuden lapsen äiti ja työskenteli valkaisutehtaassa. Duncan saavutti mainetta meediona, joka auttoi ottamaan yhteyttä kuolleisiin läheisiin vaipumalla transsiin ja erittämällä suustaan ektoplasmaa, jonka avulla henget saattoivat puhua elävien kanssa. Hän antoi useita näytöksiä ympäri Britanniaa ja keräsi runsaan joukon kannattajia. London Spiritual Alliance tutki Duncanin tapausta ja 1931 ja julisti hänet huijariksi. Vuonna 1933 Edinburghin seriffi tuomitsi hänet kymmenen punnan sakkoihin ja kuukauden vankeuteen huijauksesta. Sodan aikana Duncan asui Portsmouthissa. Vuonna 1941 hän väitti kuolleen merimiehen haamun ilmestyneen hänelle ja ilmoittaneen laivansa HMS Barhamin juuri uponneen. Taistelulaivan menetys pidettiin salaisuutena kolme kuukauden ajan saksalaisten hämäämiseksi. Duncanin paljastukset herättivät viranomaisten huomion ja poliisi keskeytti 19. tammikuuta 1944 hänen istuntonsa ja pidätti hänet ja kolme yleisöstä. Duncan tuomittiin Witchcraft Actin perusteella yhdeksän kuukauden vankeuteen ja häntä pidettiin Hollowayn vankilassa Lontoossa. Yleisesti uskotaan että tuomiolla pyrittiin estämään Duncania paljastamasta sotasalaisuuksia, kuten tulevaa Normandian maihinnousua. Tuomion taustalla on katsottu olevan laivaston tiedustelupalvelun ja MI5:n. Duncan vapautui vankilasta 22. syyskuuta 1944 ja jatkoi toimiaan. Hänet pidätettiin vielä kerran marraskuussa 1956, vähän ennen kuolemaansa. Helen Duncanista on myöhemmin tullut eräänlainen kuuluisuus, jolle on omistettu kolmisenkymmentätuhatta websivustoa ja hänen kannattajansa ja jälkeläisensä ovat kampanjoineet ja vaatineet kumoamaan hänen tuomionsa ja puhdistamaan hänen maineensa. Vastoin yleistä uskomusta Helen Duncan ei ollut viimeinen Britanniassa noituudesta tuomittu, vaan vielä syyskuussa 1944 72-vuotias Jane York tuomittiin viiden punnan uhkasakkoon seitsemästä yrityksestä kommunikoida kuolleiden henkien kanssa. ==Lähteet== * Scotland’s Last Witch, BBC * 007's creator 'was in plot to frame witch', Guardian ==Aiheesta muualla== * Kuva Duncanista erittämässä "ektoplasmaa" (rajatieto.com) Luokka:Okkultistit Luokka:Skotlantilaiset henkilöt Luokka:Meediot Luokka:Vuonna 1897 syntyneet Luokka:Vuonna 1956 kuolleet Luokka:Noituudesta tuomitut henkilöt
Jamie Green

Jamie Green (s. 14. kesäkuuta 1982 Leicester, Yhdistynyt kuningaskunta) on englantilainen autourheilija. Kaudella 2002 hän ajoi Britannian Formula Renault'ssa ja vuonna 2003 Britannian Formula 3:ssa. Vuonna 2004 Green kilpaili Formula 3:n Eurosarjassa ja voitti seitsemän kilpailua ja mestaruuden. Nykyään Green ajaa DTM-sarjassa, jossa hän kilpaili vuosina 2005-2012 Mercedes-Benzillä ja vuodesta 2013 eteenpäin Audilla. Green palkittiin vuonna 2002 McLaren Autosport BRDC Award -palkinnolla. == Lähteet == == Aiheesta muualla == * Jamie Greenin viralliset kotisivut Luokka:Brittiläiset autourheilijat Luokka:DTM-kuljettajat Luokka:Vuonna 1982 syntyneet Luokka:Elävät henkilöt
P. R. Morrison

P. R. Morrison on brittiläinen lasten- ja nuortenkirjailija. Hän on syntynyt Orkneysaarilla Skotlannissa mutta asuu nykyisin Lontoossa. Häneltä on suomennettu esikoisromaani Tuulenkesyttäjä (2006) sekä päähenkilön tarinaa jatkava Aaltomatkaaja (2007). == Suomennokset == *Tuulenkesyttäjä (The Wind Tamer); suomentanut Jorma-Veikko Sappinen. WSOY, 2006 ISBN 951-0-31177-4 *Aaltomatkaaja (The Wave Traveller); suomentanut Jorma-Veikko Sappinen. WSOY, 2008 ISBN 978-951-0-31178-3 == Lähteet == == Aiheesta muualla == * Luokka:Skotlantilaiset fantasiakirjailijat Luokka:Skotlantilaiset lasten- ja nuortenkirjailijat Luokka:Syntymävuosi puuttuu Luokka:Elävät henkilöt
Run Run Shaw

Run Run Shaw CBE (, alun perin 邵仁楞; ; 23. marraskuuta 1907 – 7. tammikuuta 2014) oli hongkongilainen liikemies, elokuvatuottaja, mediamoguli ja hyväntekijä. Run Run Shaw perusti veljensä Run Me Shawin kanssa Shaw Brothers Studion, joka on tuottanut useita kuuluisia elokuvia. Hänelle myönnettiin vuonna 2007 Hongkongin elokuvapalkintotilaisuudessa palkinto elämäntyöstä. Lisäksi hän sai vuonna 1998 Suuren Bauhinia-mitalin. Shaw loi Shaw-palkinnon (”idän Nobel”), jota on jaettu vuodesta 2004 lähtien merkittäville tieteilijöille tähtitieteen, lääketieteen ja matematiikan aloilla. Asteroidi 2899 Runrun Shaw on nimetty hänen mukaansa. == Lähteet == Luokka:Hongkongilaiset henkilöt Luokka:Hyväntekeväisyyden harjoittajat Luokka:Yli satavuotiaiksi eläneet hongkongilaiset Luokka:Vuonna 1907 syntyneet Luokka:Vuonna 2014 kuolleet
Thomas Gold

Thomas Gold (22. toukokuuta 1920 – 22. kesäkuuta 2004)Thomas Gold oli itävaltalaissyntyinen astrofyysikko ja kosmologi. Hän työskenteli pitkään Cornellin yliopistossa Yhdysvalloissa. Pysyvän tilan teorian kehittäjiin kuuluneelle Goldille myönnettiin Royal Astronomical Societyn kultamitali vuonna 1985. == Lähteet == == Aiheesta muualla == * Luokka:Astrofyysikot Luokka:Itävaltalaiset tähtitieteilijät Luokka:Kosmologit Luokka:Yhdysvaltalaiset tähtitieteilijät Luokka:Vuonna 1920 syntyneet Luokka:Vuonna 2004 kuolleet
Saksan jalkaväen harjoitusohjesääntö

Saksan jalkaväen harjoitusohjesääntö on suomalaisten jääkärien Berliinissä vuonna 1915 julkaisema sotilaskäsikirja. Kirja jaettiin jääkäreille vuoden 1916 alussa. Kirjan koko on A6 ja siinä on 109 sivua. Esilehdellä lukee kirjan nimi muodossa Saksan jalkaväen harjoitusohjesääntö - kouluutus(sic.) - suomennos. Tekijän nimeä, julkaisijaa tai alkuteoksen nimeä siihen ei ole merkitty. Tämä on olosuhteiden kannalta ymmärrettävää: sotilaskäsikirjan ei haluttu johdattavan käyttäjien eli jääkärien tai heidän täsmällisten taustavoimiensa jäljille. Kannet ovat mustat. Kirjan sisältö on jaettu 249:ään numeroituun kohtaan.Saksan jalkaväen harjoitusohjesääntö: kouluutus: suomennos. Berliini 1915. (Eräiden termien kirjoitusasu poikkeaa nykyisestä suomen oikeinkirjoituksesta.) Heikki Nurmio (1933) mainitsee, että ohjesäännön kääntäminen oli tulevan Suomalaisen sotilaskäsikirjan alkutyö.Nurmio, Heikki 1933. Suomalaisen sotilaskäsikirjan synty. Teoksessa: Suomen jääkärit: elämä ja toiminta sanoin ja kuvin: II osa, s. 992-995. Edelleen hän kuvaa, että ohjesääntöä varten oli kehitettävä suomalaisia komentosanoja. "Miltä tuntui esimerkiksi 'Seitzengewehr - plantz auf!'-komennon rinnalla 'Pistimet - kiinni!' Vasta käytännössä ne saivat kaikunsa." Nurmion mainitsema esimerkki on kohdasta Otteet / Pistimen kiinnitys ja tuppeenvienti, ohje n:o 43. thumb|Saksan jalkaväen harjoitusohjesäännön nimiölehti ==Kirjan sisältö== * Johdatus * I. Komppania ** A. Sulettu järjestys *** 1. Yksityisopetus *** 2. Komppania ** B. Avoin järjestys *** 1. Ampujan yksityisopetus *** 2. Ruotu ja ryhmä *** 3. Joukkue *** 4. Komppania * II. Pataljoona * III. Rykmentti ==Lähteet== * Saksan jalkaväen harjoitusohjesääntö: kouluutus: suomennos. Berliini 1915 * * ===Viitteet=== Luokka:Jääkäriaktivismi Luokka:Vuoden 1915 kirjat
Tiina Raevaara

Tiina Raevaara (s. 5. maaliskuuta 1979 Kerava) on suomalainen kirjailija, filosofian tohtori ja entinen tutkija. Vuonna 2006 Raevaara voitti Martti Joenpolven novellikilpailun. Hänen esikoisromaaninsa Eräänä päivänä tyhjä taivas ilmestyi vuonna 2008. Toinen teos, novellikokoelma En tunne sinua vierelläni (2010) voitti Runeberg-palkinnon vuonna 2011. == Elämä ja ura == Raevaara valmistui ylioppilaaksi Keravan lukiosta vuonna 1998. Hän opiskeli biologiaa ja valmistui filosofian maisteriksi Helsingin yliopistosta vuonna 2001. Vuonna 2005 hän väitteli Helsingin yliopistossa filosofian tohtoriksi perinnöllisyystieteen alaan kuuluvalla väitöskirjalla. Vapaaksi kirjoittajaksi hän jäi vuonna 2007. Kertomansa mukaan Raevaara suunnitteli jatkavansa tutkijana, mutta kaunokirjallisuuden kirjoittaminen vei aina vain enemmän aikaa ja monimutkaistuvat yliopiston työyhteisön käytännöt ja esimerkiksi apurahatutkijoiden eriarvoinen kohtelu ajoivat häntä jättäytymään vapaaksi kirjoittajaksi. Raevaara voitti vuonna 2006 Martti Joenpolven novellikilpailun. Hänen esikoisromaaninsa Eräänä päivänä tyhjä taivas ilmestyi vuonna 2008 ja novellikokoelma En tunne sinua vierelläni vuonna 2010. Novellikokoelmallaan hän voitti vuoden 2011 Runeberg-kirjallisuuspalkinnon. Vuonna 2011 ilmestyi Raevaaran tietokirja Koiraksi ihmiselle koiran historiasta ja evoluutiosta ja vuonna 2012 romaani Hukkajoki. Perhesurmia käsittelevä romaani Laukaisu ilmestyi tammikuussa 2014. Vuonna 2015 Raevaaralta ilmestyi romaani Yö ei saa tulla, jonka innoittajana on toiminut E. T. A. Hoffmannin novelli Nukuttaja. Sen jatko-osia ovat romaanit Korppinaiset (2016) ja Veri joka suonissasi virtaa (2017). Raevaara on kirjoittanut tiedeartikkeleita muun muassa Helsingin Sanomiin, Tiede-lehteen ja Long Play -verkkojulkaisuun. Hän pitää Tarinoita tieteestä -blogia Suomen Kuvalehden internetsivuilla. Raevaara oli Skepsis ry:n varapuheenjohtaja vuosina 2015–2017. Vuonna 2015 hän sai tiedonjulkistamisen valtionpalkinnon "ajankohtaisesta ja asiantuntevasta tiedonjulkistamisesta eri medioissa". Vuosina 2018–2020 Raevaara oli työelämäprofessori Turun yliopistossa. Hän sai vuonna 2021 Suomalaisen Tiedeakatemian myöntämän Pro Scientia -palkinnon, joka myönnetään merkittävästä tieteen aseman edistämisestä yhteiskunnassa. Raevaara on sanoittanut kappaleen ”Kriittinen massa” metalliyhtye Stam1nan vuoden 2021 albumille Novus Ordo Mundi. == Yksityiselämä == Raevaara asuu synnyinkaupungissaan Keravalla ja hänellä on kaksi lasta. == Teokset == * * * * * * * * * * * * * * * * * * * * == Lähteet == == Aiheesta muualla == * Tarinoita tieteestä Tiina Raevaaran blogi Suomen Kuvalehdessä * Alaston kirjailija * Tiina Raevaara Prosak-proosaklubilla Kirjastokaista-video * Tiina Raevaaran väitöskirja * J. O. Hiltunen: Tiina Raevaara - Painajaisunia ja maagisia luontokuvia. Vetus Et Nova 21.8.2012. Luokka:Suomalaiset tieteiskirjailijat Luokka:Suomalaiset fantasiakirjailijat Luokka:Suomalaiset novellikirjailijat Luokka:Suomalaiset tietokirjailijat Luokka:Työelämäprofessorit Luokka:Suomalaiset skeptikot Luokka:Vuonna 1979 syntyneet Luokka:Elävät henkilöt
Karhuvaari

Kivisyömmi Karhula (; tunnetaan useimmiten nimellä Karhuvaari, Grandpa Beagle)Kivisyömmi Karhula (Karhuvaari) Akuankka.fi. Viitattu 21.9.2015.Karhuvaari Inducks-tietokanta. Viitattu 21.9.2015. on Aku Ankka -sarjakuvissa esiintyvä hahmo, Karhukoplan isoisä. Hän on yksi Roope Ankan vanhimmista vihollisista. Kivisyömmi Karhula tapasi Roopen Mississippillä, kun tämä oli vasta saapunut Amerikkaan. Myöhemmin hän toisinaan johtaa Karhukoplaa näiden yrittäessä ryöstää Roopen rahasäiliön. Hahmo on esiintynyt runsaimmin italialaisten piirtäjien tekemissä Roope-setä-tarinoissa. Hahmon loi sarjakuvapiirtäjä Carl Barks. Roopen nuoruudessaan kohtaama Kivisyömmi Karhula esiintyi ensi kerran vuonna 1957 Barksin tarinassa ’Suuri jokilaivakilpailu’ (tunnetaan myös nimellä ’Mississipin Kultataala’; ), sarjan nykyhetkessä elävä Karhuvaari puolestaan tarinassa ’Rahalähde’ (tunnetaan myös nimellä ’Karhukoplan tempaus ’; ) vuonna 1958.Kivisyömmi Karhula -hahmon esiintymiset Inducks-tietokanta. Viitattu 21.9.2015.The Money Well Inducks-tietokanta. Viitattu 19.8.2020The Fantastic River Race Inducks-tietokanta. Viitattu 19.8.2020 Piirtäjä Don Rosa tulkitsi nämä kaksi samaksi hahmoksi, jota hän käytti sarjakuvateoksessaan Roope Ankan elämä ja teot. == Ulkonäkö == Nuorempana Kivisyömmi on ollut tukevahko, ruskeaviiksinen ja -partainen väkivahva nuorimies, joka poltteli ahkeraan piippua. Nykyään vartalo on roimasti hintelämpi ja parta vitivalkoinen ja pitkä. Piippu on yhä säilynyt. == Nykypäivänä == Kivisyömmi alkaa olla jo vanha muttei suinkaan väsynyt. Hän ja hänen kolme pojanpoikaansa yrittävät yleensä ryöstää Roope Ankan rahoja hänen rahasäiliöstään. Toisinaan ryöstöpuuhiin kutsutaan koko Karhulan suuri suku. Roopen rahasäiliö ei ole ainoa ryöstökohde, vaan ryöstöjä suunnitellaan myös muualle ympäri kaupunkia. Koplan pojat kutsuvat Kivisyömmiä yleensä "vaariksi" tai "karhuvaariksi". ==Lähteet== Luokka:Aku Ankka -sarjakuvan hahmot Luokka:Kuvitteelliset järjestäytyneen rikollisuuden jäsenet
Apple Mighty Mouse

Apple Mighty Mouse on moninäppäiminen USB tai Bluetooth-hiiri. Apple julkaisi hiiren 2. elokuuta 2005. Laitteen julkaisu oli merkittävä asia myös siksi, että ennen julkaisua Apple oli myynyt vain yksinäppäimisiä hiiriä. Laitteen seuraaja on Magic Mouse. ==Ulkonäkö ja toiminta== Mighty Mouse on valmistettu valkoisesta muovista ja sen ulkokuoreen on kaiverrettu Applen logo. Hiiressä on neljä painiketta: vasen- ja oikea painike, napsautettava rullauspallo sekä sivuilla olevat "puristettavat" painikkeet. Mac OS X on ainoa käyttöjärjestelmä joka tukee täysin laitetta. Muiden käyttöjärjestelmien kanssa laitteen toiminta on rajoitettua, ja se toimii vain perushiirenä. Laitteen käyttämän tekniikan takia se ei erota samanaikaista oikean- ja vasemman painikkeen painallusta. Sen seurauksena joidenkin ohjelmien, kuten suunnitteluohjelmien ja pelien käyttö voi hankaloitua. ==Tekniset ominaisuudet== * Kosketusherkkä ulkokuori * 360 astetta pyörivä rullauspallo * Puristettavat sivupainikkeet * Optinen seuranta USB-versiossa ja laserseuranta langattomassa versiossa * Toiminnot vaihdettavissa halutuksi jokaiselle painikkeelle erikseen ==Laitteen myyntiversiot== * 2. elokuuta 2005 Apple julkaisi Mighty Mousen. Jälleenmyyntihintana 49$. * 25. heinäkuuta 2006 laitteen langaton versio julkaistiin. Laite käyttää Bluetooth 2.0 tekniikkaa. Ulkonäkö pysyi lähes samana. Jälleenmyyntihintana oli 69$. == Aiheesta muualla == * Applen Mighty Mouse -sivusto Luokka:Osoitinlaitteet Luokka:Apple
Patrick Huisman

Patrick Huisman (s. 23. elokuuta 1966) on alankomaalainen autourheilija. Hän on ajanut urallaan monessa eri sarjassa ja kilpailutapahtumassa. Huisman on kilpa-autoilija Duncan Huismanin isoveli. Huisman voitti vuonna 1991 Hollannin Touring Car -mestaruuden, ja hänet valittiin vuonna 1992 Porsche Carrera Cupin vuoden tulokkaaksi. Hän ajoi 1992 myös Nürburgringin 24 tunnin ajossa luokkavoittoon. Hän on osallistunut eri vuosina myös Span 24 tunnin ajoon, Sebringin 12 tunnin ajoon, Daytonan 24 tunnin ajoon ja Le Mansin 24 tunnin ajoon. Huisman on ajanut monet kaudet Porsche Supercupissa aina vuoteen 2011 asti. Hän on ajanut jonkin verran myös DTM-sarjaa. == Porsche Supercup -tulokset == Kausi Talli 1 2 3 4 5 6 7 8 9 10 11 12 13 Pisteet Sijoitus 2002 Porsche AG SMR ESP AUT MON EUR GBR GER HUN BEL Kesk. ITA USA USA 40 15. 2003 DeWalt Racing/PZRO-JAM SMR 3 ESP 19 AUT 7 MON 4 EUR 8 FRA 3 GBR Kesk. GER 3 HUN 4 ITA DSQ USA 1 USA 3 138 4. 2004 Jürgen Alzen Motorsport SMR 9 ESP 13 MON 4 EUR 9 USA 5 USA 8 FRA 6 GBR 7 GER 16 HUN Kesk. BEL 6 ITA 4 117 5. 2005 Walter Lechner Racing SMR 3 ESP 2 MON 1 EUR 4 USA 3 USA Kesk. FRA Kesk. GBR 1 GER Kesk. HUN 1 ITA 1 BEL 2 166 2. 2006 Walter Lechner Racing BHR 5 SMR 7 EUR 5 ESP 7 MON 6 GBR 5 USA Kesk. USA 3 FRA 3 GER 9 HUN 1 ITA 3 144 4. 2007 Konrad Motorsport BHR 8 BHR Kesk. ESP 2 MON 2 FRA 7 GBR 2 EUR 12 HUN Kesk. TUR 14 ITA 12 BEL 1 107 4. 2008 IRWIN Racing BHR 7 BHR 13 ESP 8 TUR 9 MON 6 FRA 4 GBR Kesk. GER 9 HUN 3 EUR 7 BEL 5 ITA 17 98 4. 2009 SPS Automotive BHR 2 BHR 4 ESP 5 MON 9 TUR 7 GBR 4 GER 4 HUN 11 EUR 4 BEL 9 ITA 6 ABU 7 ABU 12 148 4. 2010 Konrad Motorsport BHR 19 BHR 12 ESP 2 MON 7 EUR 7 GBR 3 GER 10 HUN 7 BEL 24 ITA 9 82 9. 2011 Team Bleekemolen TUR 9 ESP 10 MON 11 GER 7 GBR 9 GER 7 HUN 15 BEL 11 ITA 7 ABU 9 ABU 9 76 10. == Lähteet == == Aiheesta muualla == * Patrick Huismanin viralliset kotisivut Luokka:Alankomaalaiset autourheilijat Luokka:DTM-kuljettajat Luokka:Porsche Supercup -kuljettajat Luokka:Vuonna 1966 syntyneet Luokka:Elävät henkilöt
Woo Hee-young

Hee Young Woo (Mr Woo) (s. 13. marraskuuta 1963 Soulissa) on entinen eteläkorealainen jalkapalloilija. Woo huomasi nuorena poikkeuksellisen lahjakkuutensa jalkapallossa. Woo harjoitteli paljon ja vielä hieman sen lisäksi, hän otti mallia muun muassa Diego Maradonasta. Ahkeran harjoittelun tuloksena hän voitti kansainvälisen taitokilpailun Koreassa ja päätti haluavansa ammattilaisjalkapalloilijaksi. Muutaman harjoitteluvuosien jälkeen Woo oli valmis näyttämään taitonsa koko maailmalle. Ammattilaisuransa Woo pelasi Saksan Bundesliigassa Stuttgart Kickersissä. Pallonkäsittelytaitojaan hioessa Woon tavoitteena oli tulla Maailman parhaaksi jalkapalloviihdyttäjäksi Hee Young Woo rikkoi Guinnessin päälläpomputtelu ennätyksen 1989 pomputtelemalla palloa viiden tunnin, kuuden minuutin ja kolmenkymmenen sekunnin ajan (5h 6min 30 sek) Saksassa ollessaan Woo pääsi Saksan liigan finaaliin ja sen jälkeen palasi Koreaan. Woo lämmitteli yleisöä Soulin kesäolympialaisissa vuonna 1988. 1990 maailmanmestaruuskisojen aikana Woo esiintyi Pelén 50-vuotisjuhlissa. Hieman myöhemmin Woo muutti Havaijille ja aloitti valmentamaan samalla esiintymällä lukuisissa näytöksissä Las Vegasissa. Jälleen vuonna 1994 hän esiintyi yleisölle jalkapallon maailmanmestaruuskilpailuissa ja Havaijilla lukemattomissa Outrigger- hotelliyhtymän näytöksissä suurille yleisömassoille. Jälleen vuonna 2002 Woo esiintyi jalkapallon maailmanmestaruuskilpailuissa Etelä-Koreassa. 2002 vuoden maailmanmestaruuskilpailuiden lähettiläänä Woo mainosti kilpailuja esityksissään. Woo päätti esitellä taitojaan myös Britteinsaarilla, Niken televisiomainoksissa, erillisissä tilaisuuksissa ympäri brittejä sekä jalkapallo-otteluissa. Niken 'Stickman' mainoksen ilmestyessä Brasilialainen jalkapallotähti Ronaldinho oli niin vakuuttunut Woon taidoista, että hän jopa pyysi Woota signeeraamaan jalkapallonsa. Tämä on brassitähden mukaan ainoa kerta kun hän on ikinä pyytänyt nimikirjoitusta. Woo sai runsain määrin mahtavaa palautetta ihailijoiltaan Englannissa ja on vihdoin ympäri maailmaa tunnettu Maailman parhaana jalkapalloviihdyttäjänä. ==Muuta== * Freestyle jalkapallo ==Lähteet== *Woo Soccer Virallinen Mr Woon virallinen nettisivu *Mr Woon fanisivusto *Blue star mobile - Mr Woo * Nuts - Silky Football skills Luokka:Eteläkorealaiset jalkapalloilijat Luokka:Freestylejalkapalloilijat Luokka:Vuonna 1963 syntyneet Luokka:Elävät henkilöt
Matkijavälskäri

Matkijavälskäri (Acanthurus pyroferus) on meriakvaarioissakin pidetty koralliriuttojen kala. == Ulkonäkö ja koko == Nuoret yksilöt muistuttavat keltaherttuakalaa (Centropyge flavissimus): sitruunankeltainen yleisväri, lemmikinsininen rengas silmän ympärillä. Aikuistuessaan kala muuttaa täysin väritystään: pohjaväristä tulee suklaanruskea, evistä harmaansävyiset. Kiduskannen takana on oranssi läikkä. Kala voi kasvaa 25 cm pitkäksi.Pet Education Aikuisen yksilön pyrstö on lyyranmuotoinen ja sen reuna on vaaleankeltainen. == Alkuperä == Matkijavälskäri on kotoisin Indopasifiselta merialueelta: sen levinneisyysalue ulottuu Seychelleiltä Markiisi- ja Tuamotosaarille, Japanin eteläosista Suurelle Valliriutalle. == Käyttäytyminen == Matkijavälskäreitä pidetään vähemmän aggressiivisina kuin muita saman suvun kalojaPractical Fishkeeping kuten tulivälskäriä. Aikuisina myös matkijavälskärit ärhentelevät lajitovereilleen ja muille saman näköisille kaloille, varsinkin, jos ne ovat jo ehtineet asettua akvaarioon ja siihen tuodaan uusia välskäreitä.Animal World == Ravinto == Matkijavälskärit syövät pääasiassa kasvisruokaa. == Lähteet == Luokka:Meriakvaariokalat Luokka:Välskärikalat (heimo)